I francexi i gha sempre volù esar la pi grande potensa mondiale. Durante el tempo de la concuista de l’Africa, i gha tentà de fermar l’avanzata inglexe. I francexi i volea metarghe el baston de traverso a el pian inglexe de verghe tuta l’Africa orientale da nord a sud, e i volea anca verghe el control de le pozisioni geopolitiche pi importanti. La costa longo el Mar Roso e lo streto de Aden i xera considerà importanti parché, co lo scavo del canale de Suez, cuel trato de mar el gavea da diventar ono de i pi usadi da la marina mercantile mondiale. El governo francexe el gha sostegnù i esploratori che i laorava en tel Corno d'Africa propio par poder utilixar i so studi e espandarse en te la region.